CELEX: 62019TN0803
Language: da
Date: 2019-11-19 00:00:00
Title: Sag T-803/19: Sag anlagt den 19. november 2019 – etc-gaming og Casino-Equipment mod Kommissionen

10.2.2020   
            
            
               DA
            
            
               Den Europæiske Unions Tidende
            
            
               C 45/80
            
         
      Sag anlagt den 19. november 2019 – etc-gaming og Casino-Equipment mod Kommissionen
      (Sag T-803/19)
      (2020/C 45/66)
      Processprog: tysk
      
         Parter
      
      
         Sagsøgere: etc-gaming GmbH (Wien, Østrig) og Casino-Equipment Vermietungs GmbH (Wien) (ved advokat A. Schuster)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Den Europæiske Union, repræsenteret ved Europa-Kommissionen, tilpligtes at betale erstatning for den skade på 110 836 927,73 EUR, som den retsstridigt og culpøst har forårsaget på sagsøgernes formue, idet den, selv om det er påkrævet, har undladt at foreskrive et retsmiddel som omhandlet i artikel 6, stk. 1, og artikel 13 i Den Europæiske Menneskerettighedskonvention (EMRK) samt artikel 47 i Den Europæiske Unions charter om grundlæggende rettigheder (herefter »chartret«).
               
            
                  —
               
               
                  Subsidiært tilpligtes Den Europæiske Union, repræsenteret ved Europa-Kommissionen, principielt at betale erstatning for den skade, som den retsstridigt og culpøst har forårsaget eller fortsat forårsager på sagsøgernes formue ved, selv om det er påkrævet, at undlade at foreskrive et retsmiddel som omhandlet i EMRK’s artikel 6, stk. 1, og artikel 13 samt chartrets artikel 47.
               
            
                  —
               
               
                  Den Europæiske Union, repræsenteret ved Kommissionen, tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat følgende anbringende:
      Unionens undladelse af at gennemføre EMRK’s og chartrets krav om indførelse af et effektiv retsmiddel har på retsstridig og culpøs vis påført sagsøgerne en skade på mindst 110 836 927,73 EUR. Denne skade er en følge af, at sagsøgerne – eftersom der ikke har foreligget noget retsmiddel, som ville have gjort det muligt at efterprøve de hertil forpligtede nationale domstoles undladelse af at forelægge Domstolen et præjudicielt spørgsmål – retligt ikke var i stand til gennemtvinge overholdelsen af EU-retten og dermed gøre gældende, at de nationale afgiftsbestemmelser i Glücksspielgesetz (lov om spil), som har ført til, at der er blevet opkrævet afgifter for et beløb, som svarer til flere gange den omsætning, der er blevet opnået i samme periode, ikke kan finde anvendelse som følge af EU-rettens forrang.